

 LĒMUMS

Ādažos, Ādažu novadā

2024. gada 25. jūlijā **Nr.** **270**

**Par piekrišanu būvju Strazdu ielā 11, Kalngalē, reģistrācijai zemesgrāmatā**

Ādažu novada pašvaldības dome izskatīja (*vārds, uzvārds*) (turpmāk – Iesniedzējs) 18.06.2024. iesniegumu (pašvaldības reģ. Nr. ĀNP/1-11-1/24/3296) ar lūgumu pašvaldībai piekrist ēku (būvju) reģistrēšanai nekustamā īpašuma Strazdu iela 11, Kalngale, Carnikavas pag., Ādažu nov. (kad. Nr. 8052 007 0513 (turpmāk – Īpašums))sastāvā. Iesniegumam pievienots Rīgas rajona tiesas tiesneša 24.04.2024. lēmums par Iesniedzēja nostiprinājuma lūguma atstāšanu bez ievērības (turpmāk – Lēmums).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašums pieder diviem kopīpašniekiem: pašvaldībai 2/3 (divas trešās) domājamās daļas, bet Iesniedzējam - 1/3 (viena trešā) domājamā daļa. Īpašuma sastāvā ir zemes vienība 0,1312 ha platībā ar kadastra apzīmējumu 8052 007 0513.
2. Ar 14.10.2022. zemes nomas līgumu Nr. 2022-10/1102Īpašuma sastāvā ietilpstošās, pašvaldībai piederošās zemes vienības 2/3 domājamās daļas nodotas Iesniedzējam nomas lietošanā.
3. Īpašums reģistrēts Rīgas rajona tiesas Carnikavas pagasta zemesgrāmatas nodalījumā Nr. 100000531009, kura III. daļas 1. iedaļā ar ieraksta Nr. 1.1. atzīmes veidā, kā lietu tiesības, kas apgrūtina nekustamu īpašumu, reģistrētas pašvaldībai nepiederošas būves: dzīvojamā māja (būves kadastra apzīmējums 8052 007 0513 001), šķūnis (būves kadastra apzīmējums 8052 007 0513 002), garāža (būves kadastra apzīmējums 8052 007 0513 003), pagrabs ar šķūni (būves kadastra apzīmējums 8052 007 0513 004 (turpmāk visas būves kopā - Būves)).
4. Ar Ādažu novada būvvaldes 23.08.2022. aktu Būves pieņemtas ekspluatācijā. Saskaņā ar minēto aktu Būvju būvniecību ir veicis Iesniedzējs.
5. Atbilstoši Civillikuma 1067. pantam, 1070. panta pirmajai daļai kopīpašums ir viens, pilnvērtīgs un visaptverošs īpašuma tiesību sadalījums vairāku personu starpā, kur, kopīpašnieki saskaņā ar Civillikuma 1068. un 1069. pantu kopīgi realizē vienas un tās pašas Civillikuma 1036. pantam atbilstošas īpašuma tiesības un rīkoties ar kopīpašuma priekšmetu, kā visumā, tā arī noteiktās atsevišķās daļās, drīkst tikai ar visu kopīpašnieku piekrišanu (Civillikuma 1068. pants). Kopīpašniekiem pieder viss īpašums.
6. Ar Lēmumu lūgums nostiprināt Iesniedzēja īpašuma tiesību uz Būvēm ir atstāts bez ievērības. Iesniedzējs, kā viens no kopīpašniekiem, lūdzis zemesgrāmatā papildināt Īpašuma sastāvu ar Būvēm. Lai papildinātu Īpašuma sastāvu ar Būvēm, ievērojot Zemesgrāmatu likuma 61. panta pirmās daļas 2. punkta nosacījumus, Iesniedzēja nostiprinājuma lūgumam jāpievieno apliecinājums par tās personas piekrišanu, pret kuru nostiprinājums vērsts, proti, pašvaldības, kā otra kopīpašnieka, lūgums vai piekrišana.
7. Pašvaldības finanšu līdzekļi Būvju celtniecībā nav ieguldīti, to celtniecība veikta par Iesniedzēja finanšu līdzekļiem. Līdz ar to pašvaldībai ir tiesisks pamats sniegt piekrišanu Būvju reģistrēšanai uz Iesniedzēja vārda Īpašuma sastāvā.

Pamatojoties uz Pašvaldību likuma 10. panta pirmās daļas 21. punktu, Zemesgrāmatu likuma 61. panta pirmās daļas 2. punktu, kā arī saskaņā ar Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Piekrist būvju: dzīvojamā māja (būves kadastra apzīmējums 8052 007 0513 001), šķūnis (būves kadastra apzīmējums 8052 007 0513 002), garāža (būves kadastra apzīmējums 8052 007 0513 003), pagrabs ar šķūni (būves kadastra apzīmējums 8052 007 0513 004), reģistrēšanai uz zemes kopīpašnieces Ligitas Gagaines, personas kods 080870-11577, deklarētā adrese: Strazdu iela 11, Kalngale, Carnikavas pag., Ādažu nov., LV-2163, vārda nekustamā īpašuma Strazdu iela 11, Kalngale, Carnikavas pag., Ādažu nov. (kad. Nr. 8052 007 0513) sastāvā.
2. Uzdot pašvaldības Centrālās pārvaldes Nekustamā īpašuma nodaļai mēneša laikā pēc lēmuma pieņemšanas veikt darbības tā izsniegšanai 1. punktā noteiktajam kopīpašniekam vai iesniegšanai Rīgas rajona tiesā (zemesgrāmatā).
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU